stanford-oval/wikipedia huggingface dataset:
วัดแจ้ง (จังหวัดฉะเชิงเทรา)

สำหรับวัดแจ้งแห่งอื่น ดูที่ วัดแจ้ง
| วัดแจ้ง |
| --- | --- |

ที่ตั้ง: ตำบลบางคล้า อำเภอบางคล้า จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแจ้ง ภายในมีรูปปั้นยักษ์ตั้งอยู่ และมีพระอุโบสถเป็นศิลปะไทยปนกับจีน ที่ตั้งของวัดแจ้ง อยู่ที่ถนนระเบียบกิจอนุสรณ์ บริเวณตลาดบางคล้า ในอำเภอบางคล้า จังหวัดฉะเชิงเทรา ไม่ปรากฏหลักฐานที่แน่ชัดว่าก่อสร้างขึ้นเมื่อใด มีเพียงคำบอกเล่าว่าในสมัยรัชกาลที่ 1 ขณะพระองค์เสด็จนำทัพไปตีเมืองเขมร กองทัพของพระองค์มาถึงวัดนี้ตอนรุ่งสางพอดี จึงใช้ชื่อวัดมาแต่บัดนั้น
แหล่งข้อมูลอื่น

ข้อมูลวัดแจ้ง เก็บถาวร 2008-09-26 ที่ เวย์แบ็กแมชชีน
ศิริราช

ศิริราช อาจหมายถึง
สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์ พระราชโอรสในพระบาทสมเด็จพระจุลจอมเกล้าเจ้าอยู่หัวที่ประสูติแต่สมเด็จพระศรีพัชรินทราบรมราชินีนาถ พระบรมราชชนนีพันปีหลวง
คณะแพทยศาสตร์ศิริราชพยาบาล มหาวิทยาลัยมหิดล
โรงพยาบาลศิริราช โรงพยาบาลในสังกัดคณะแพทยศาสตร์ศิริราชพยาบาล มหาวิทยาลัยมหิดล
โรงพยาบาลศิริราช ปิยมหาราชการุณย์ ในสังกัดคณะแพทยศาสตร์ศิริราชพยาบาล มหาวิทยาลัยมหิดล
แยกศิริราช
แขวงศิริราช เขตบางกอกน้อย กรุงเทพมหานคร
อาคารรักษาพยาบาล และสถานีรถไฟร่วมศิริราช อาคารรักษาพยาบาล และสถานีรถไฟฟ้าในโครงการ รถไฟฟ้ามหานคร สายสีส้ม และรถไฟฟ้าชานเมือง สายสีแดงอ่อน ช่วงตลิ่งชัน-ศิริราช
ท่าวังหลังและท่าพรานนก ซึ่งมีอีกชื่อเรียกหนึ่งว่า "ท่าศิริราช"
วัดอภัยทายาราม

| วัดอภัยทายาราม |
| --- | --- |


ชื่อสามัญ: วัดอภัยทายาราม, วัดมะกอก
ที่ตั้ง: เลขที่ 15 ซอยราชวิถี 18 ถนนราชวิถี แขวงทุ่งพญาไท เขตราชเทวี กรุงเทพมหานคร 10400
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอภัยทายาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงทุ่งพญาไท เขตราชเทวี กรุงเทพมหานคร มีที่ดินตั้งวัดเนื้อที่ 8 ไร่ 2 งาน 72 ตารางวา อาณาเขตทิศเหนือติดกับคลองสามเสน ทิศตะวันออกติดกับชุมชนอนุสาวรีย์ชัยสมรภูมิ ทิศใต้และทิศตะวันตกติดกับโรงพยาบาลพระมงกุฎเกล้า
ประวัติ

วัดอภัยทายารามตั้งขึ้นเมื่อ พ.ศ. 2340 ได้รับพระราชทานวิสุงคามสีมาเมื่อปี พ.ศ. 2344 ชาวบ้านเรียกว่า วัดมะกอก คาดว่าแต่เดิมคงเป็นดอนมะกอก เป็นวัดทรุดโทรมไม่ทราบประวัติการสร้าง น่าจะสร้างมาตั้งแต่สมัยอยุธยา แต่ประวัติการปฏิสังขรณ์วัดได้รับการจารึกเป็นเพลงยาวไว้บนแผ่นไม้สักลงรักเขียนทองซึ่งเก็บรักษาไว้ที่วัดมิได้เคลื่อนย้ายไปไหน มีเนื้อหาระบุว่า เจ้าฟ้าเหม็น พระราชโอรสในสมเด็จพระเจ้ากรุงธนบุรี เห็นว่าวัดนั้นเสื่อมโทรมไม่สมกับเป็นที่ปฏิบัติกิจของสงฆ์ จึงทรงสั่งการให้เกณฑ์ไพร่มาเตรียมการปฏิสังขรณ์ใหญ่ ณ วัดแห่งนี้ ตั้งแต่ปีจุลศักราช 1159 (พ.ศ. 2340) โดยพระบาทสมเด็จพระพุทธยอดฟ้าจุฬาโลกและกรมพระราชวังบวรมหาสุรสิงหนาทเสด็จพระดำเนินมาในการพระราชกุศลด้วยพระองค์เองเมื่อเดือนยี่ ปีจุลศักราช 1163 (พ.ศ. 2344) จึงไม่ได้เสด็จมาเพื่อเฉลิมฉลอง แต่มาทรงผูกพัทธสีมา ถึงกระนั้นก็เสด็จมาทางชลมารคด้วยกระบวนเรือมหึมา การปฏิสังขรณ์วัดครั้งใหญ่แล้วเสร็จในเดือน 3 ปีจุลศักราช 1168 (พ.ศ. 2349) ใช้เวลาทั้งสิ้น 8 ปี มีการเฉลิมฉลองขึ้น เป็นงานใหญ่ 7 วัน 7 คืน
อนึ่งนามของวัดที่ปรากฏในเพลงยาวคือ อไภยทาราม ซึ่งก็น่าจะเป็นนามพระราชทานตามพระนามเจ้าฟ้าเหม็นผู้ทรงปฏิสังขรณ์วัด มีความหมายว่า "อภัยให้กับวงศ์อริราชศัตรู" ก่อนจะเปลี่ยนเป็น "วัดอภัยทายาราม" ในสมัยจอมพล ป. พิบูลสงคราม ซึ่งหมายถึง อภัยให้กับวงศ์ญาติ
อุโบสถและจารึก

อุโบสถของวัดประดิษฐานพระประธาน เป็นพระพุทธรูปปางมารวิชัยที่เจ้าฟ้าเหม็นได้สร้างไว้พร้อมกับตอนที่บูรณะวัด นอกจากนี้ยังมีแผ่นไม้สักจารึก ขนาดกว้าง 64.7 เซนติเมตร และ ยาว 353 เซนติเมตร บันทึกด้วยอักษรไทย ภาษาไทย จำนวน 1 ด้าน มี 17 บรรทัด เขียนประวัติของวัดเอาไว้อย่างละเอียด ติดอยู่ภายในผนังของอุโบสถ
งานประเพณี

งานสำคัญทางพระพุทธศาสนา เช่น ประกอบพิธีกรรม ในประเพณีวันวิสาขบูชา มีการตักบาตรในช่วงเช้า และฟังพระธรรมเทศนา ในช่วงค่ำ มีการเวียนเทียนรอบอุโบสถ 3 รอบ และประเพณีวันเข้าพรรษา มีกิจกรรมคือภาคเช้า เวลา 8 นาฬิกา ถวายภัตตาหารแด่พระสงฆ์ และภาคบ่าย เวลา 15 นาฬิกา มีการแสดงธรรมของพระภิกษุสงฆ์ เมื่อครบกำหนดจำพรรษา 3 เดือน จะมีกิจกรรมประเพณีวันออกพรรษาคือการทำบุญตักบาตรเทโวร่วมกัน
วัดชัยชนะสงคราม

ระวังสับสนกับ วัดชนะสงคราม
บทความนี้เกี่ยวกับวัดในเขตสัมพันธวงศ์ กรุงเทพมหานคร สำหรับวัดอื่นที่ใช้ชื่อเดียวกัน ดูที่ วัดชัยชนะสงคราม (แก้ความกำกวม)  และ วัดตึก
| วัดชัยชนะสงคราม |
| --- | --- |
พระอุโบสถ วัดชัยชนะสงคราม

ชื่อสามัญ: วัดชัยชนะสงคราม
ที่ตั้ง: 83 ถนนมหาจักร แขวงสัมพันธวงศ์ เขตสัมพันธวงศ์ กรุงเทพมหานคร 10100
ประเภท: พระอารามหลวงชั้นตรีสามัญ
นิกาย: มหานิกาย
เจ้าอาวาส: พระศรีรัตนวิมล (วีรภัทร รตนปญฺโญ)
กิจกรรม: เทศนาธรรม ทุกวันพระ
เว็บไซต์: https://th-th.facebook.com/WadChaychnaSngkhramPhraXaramHlwng/
 สถานีย่อยพระพุทธศาสนา
วัดชัยชนะสงคราม เดิมชื่อ "วัดตึก" สร้างขึ้นในบริเวณบ้านและที่ดินของเจ้าพระยาบดินทรเดชา (สิงห์ สิงหเสนี) แม่ทัพใหญ่ในสมัยรัชกาลที่ 3 ภายหลังจากเดินทางไปรบชนะญวนและเขมรกลับมา ได้มีจิตศรัทธายกที่ดินและบ้านถวายเป็นวัด ตั้งชื่อว่า "วัดชัยชนะสงคราม" เพื่อเป็นอนุสรณ์แห่งการมีชัยชนะสงคราม อยู่ในพื้นที่คลองถม ในเขตสัมพันธวงศ์ กรุงเทพมหานคร
วัดไทยในกรุงเทพฯ ที่ตั้งกันตามความหมายที่แสดงถึงการมีชัยนั้น มีอยู่เพียงไม่กี่แห่ง อย่างวัดที่มีผู้คนนิยมไปกราบไหว้เพื่อขอให้พระอำนวยพรให้ตนมีชัยและชนะต่ออริราชศัตรูอย่างที่วัดชนะสงคราม ตรงบางลำพูก็ดี หรือแม้แต่จะเป็นวัดชัยชนะสงคราม ที่อยู่ไม่ไกลจากสะพานเหล็กก็ดี ทั้ง 2 วันต่างก็มีผู้คนนิยมมากราบไหว้บูชาเสริมสิริมงคลแก่ตัวเองทั้งสิ้น และแม้ว่าวัดทั้ง 2 วัดที่เอ่ยอ้างมาในข้างต้น จะได้เป็นวัดที่เป็นสัญลักษณ์แห่งความสำเร็จอันเนื่องมาจากชื่อวัด และประวัติอันดั้งเดิมก็ตาม แต่วัดที่อยู่ตรงบางลำพูกลับเป็นวัดที่มีศักดิ์สูงกว่า ทั้งนี้เนื่องมาจากการที่ผู้ก่อสร้างวัดนั้น เป็นถึงผู้ที่มีฐานันดรที่จะสืบทอดแผ่นดินต่อจาก พระบาทสมเด็จพระพุทธยอดฟ้าจุฬาโลกเลยทีเดียว แต่ที่วัดตรงเขตป้อมปราบฯ นั้น ผู้สร้างดำรงยศเป็นเจ้าพระยา ดังนั้นวัดที่เจ้าพระยาสร้างจึงได้รับการแต่งตั้งเป็นเพียงอารามหลวงชั้นตรีอารามหลวงชั้นตรีอย่าง
ประวัติ

วัดชัยชนะสงครามนั้น เจ้าพระยา บดินทร์เดชา (สิงห์ สิงหเสนีย์) ซึ่งเป็นเสนาบดี ที่แกล้วกล้าในการสงครามเป็นอย่างยิ่ง และด้วยความสามารถอันหาใครเสมอเหมือนนี้ ทำให้เจ้าพระยา บดินทร์เดชานั้นเป็นที่โปรดปรานใน พระบาทสมเด็จพระนั่งเกล้าเจ้าอยู่หัวเป็นล้นพ้น ถึงขนาดได้รับคำยกย่องว่าเป็นขุนศึกคู่พระไทยในรัชกาลที่ 3 เลยทีเดียว เมื่ออยู่ครั้งหนึ่งที่ไทยมีศึกสงครามกับญวนที่รบรากันมากว่า 14 ปี กว่าจะได้รับชัยชนะ และเมื่อจอมทัพอย่างเจ้าพระยา บดินทร์เดชาได้กรำศึกจนชนะแล้ว จึงได้ปรารถนาที่จะสร้างอนุสรณ์แห่งชัยชนะในการศึกครั้งนั้น เจ้าพระยาบดินทร์ฯ จึงได้อุทิศที่ดิน และบ้านที่รัชกาลที่ 3 ทรงพระราชทานให้มาใช้เป็นวัด แล้วจึงตั้งชื่อตามเจตนรมย์เดิมว่า วัด ชัยชนะสงคราม และเมื่อสร้างเสร็จ และมีการทำ สังฆกรรมแล้ว วัดนี้ก็มิได้มีการทูลถวายให้เป็นวัดหลวง วัดนี้จึงได้เป็นวัดราษฎร์มานานจนกระทั่งถึง รัชสมัยของพระบาทสมเด็จพระเจ้าอยู่หัวภูมิพลอดุลยเดช ในหลวงองค์ปัจจุบัน จึงได้ทรงพระกรุณาโปรดเกล้ารับเป็นอารามหลวงชั้นตรี ชนิดสามัญ วัดนี้นอกจากจะมีความพิเศษที่ความเป็นมาอันหมายถึงชัยชนะแล้ว แต่ความพิเศษอีกประการคือชื่อเล่นๆ ที่ชาวบ้านเรียกขานกันว่า กุฏิ ที่ล้วนแล้วแต่ สร้างเป็นอาคารคอนกรีต อันเป็นวิธีการปลูกสร้างที่ใหม่ และแปลกสำหรับคนสมัยนั้นเป็นอย่างยิ่ง และชาวบ้านในแถบนั้นก็ยังคงเรียก วัด ชัยชนะสงครามนี้ว่า วัด ตึกเรื่อยมาจนถึงปัจจุบัน
เสนาสนะ-ถาวรวัตถุในวัด

วัด ตึก นั้น เป็นเพราะวัดนี้มีสิ่งปลูกสร้างโดยส่วนใหญ่ อันได้แก่
อุโบสถ
เจดีย์
ศาลาการเปรียญ
กุฏิ ที่สร้างสร้างด้วยปูนซีเมนและมีตรางด้วยไม้บางส่วน
ลำดับเจ้าอาวาส

นับแต่สถาปนากรุงรัตนโกสินทร์ วัดมีเจ้าอาวาสสืบลำดับมา ดังนี้
| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1. | - |  ? |  ? |
| 2. | - |  ? |  ? |
| 3. | พระราชวิริยสุนทร (ยิน วรกิจโจ) | พ.ศ. 2540 | 31 ตุลาคม พ.ศ. 2566 |
| 4. | พระศรีรัตนวิมล (วีรภัทร รตนปญฺโญ) | 1 พฤศจิกายน พ.ศ. 2566 | ปัจจุบัน |
แหล่งข้อมูลอื่น

แผนที่และภาพถ่ายทางอากาศของ วัดชัยชนะสงคราม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′41″N 100°30′20″E﻿ / ﻿13.744774°N 100.505636°E﻿ / 13.744774; 100.505636
วัดชัยชนะสงคราม
สรุปเหรียญโอลิมปิกฤดูร้อน 2016

แผนที่โลกแสดงการได้รับเหรียญของแต่ละประเทศระหว่างโอลิมปิกฤดูร้อน 2016
 สัญลักษณ์:

      สีทอง หมายถึง ประเทศนั้นได้อย่างน้อยหนึ่งเหรียญทอง

      สีเงิน หมายถึง ประเทศนั้นได้อย่างน้อยหนึ่งเหรียญเงิน

      สีทองแดง หมายถึง ประเทศนั้นได้อย่างน้อยหนึ่งเหรียญทองแดง

      สีน้ำเงิน หมายถึง ประเทศนั้นไม่ได้เหรียญใดๆ

      สีแดง หมายถึง ประเทศนั้นไม่ได้เข้าร่วมการแข่งขันโอลิมปิกฤดูร้อน 2016
สรุปเหรียญโอลิมปิกฤดูร้อน 2016 เป็นรายชื่อของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างโอลิมปิกฤดูร้อน 2016 ในรีโอเดจาเนโร ประเทศบราซิล ตั้งแต่วันที่ 5 สิงหาคม – 21 สิงหาคม ค.ศ. 2016
ประเทศเวียดนาม, ประเทศคอซอวอ, ประเทศฟีจี, ประเทศสิงคโปร์และปวยร์โตรีโก ได้รับเหรียญทองในโอลิมปิกเป็นครั้งแรก โดยที่ประเทศคอซอวอ และประเทศฟีจีได้รับเหรียญโอลิมปิกเป็นครั้งแรก
ดูเพิ่ม

สรุปเหรียญรางวัลโอลิมปิกตลอดกาล
รายชื่อรหัสประเทศโดยคณะกรรมการโอลิมปิกสากล
แหล่งข้อมูลอื่น

Rio2016.com เก็บถาวร 2012-08-14 ที่ เวย์แบ็กแมชชีน – เว็บไซต์อย่างเป็นทางการ
ตารางสรุปเหรียญรางวัลโอลิมปิก เก็บถาวร 2016-08-18 ที่ เวย์แบ็กแมชชีน จากเว็บไซต์อย่างเป็นทางการ
| ด ค กสรุปเหรียญโอลิมปิก |
| --- | --- |
 เหรียญรางวัลโอลิมปิก  สรุปเหรียญโอลิมปิกตลอดกาล  เหรียญปีแยร์ เดอ กูแบร์แต็ง  กีฬาโอลิมปิกซ้อน (1906) 
โอลิมปิกฤดูร้อน:  1896  1900  1904  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  2028  2032 
โอลิมปิกฤดูหนาว:  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1994  1998  2002  2006  2010  2014  2018  2022  2026  2030 
 รายชื่อผู้ที่ได้รับเหรียญรางวัลโอลิมปิก  รายชื่อผู้ที่ถูกริบเหรียญรางวัลโอลิมปิก  รายชื่อเหรียญรางวัลโอลิมปิกแบ่งตามประเทศเจ้าภาพ  รายชื่อประเทศที่ได้รับเหรียญรางวัลมากที่สุดในกีฬาโอลิมปิก  รายชื่อเหรียญรางวัลเสมอกันในโอลิมปิก
สมาชิกวุฒิสภาจังหวัดอุทัยธานี

จังหวัดอุทัยธานี มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์

หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดอุทัยธานีมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ ศิลป์ชัย เชษฐศิลป์
นักการเมืองที่ได้รับเลือกตั้งเป็นสมาชิกวุฒิสภามากครั้งที่สุด คือ 2 สมัย ได้แก่ นายไพโรจน์ ทุ่งทอง
ตระกูลการเมืองที่ได้รับเลือกตั้งมากที่สุด คือ
ทุ่งทอง (2 คน) ได้แก่ ไพโรจน์ ทุ่งทอง และ สิงห์ชัย ทุ่งทอง
รายนามสมาชิกวุฒิสภาจังหวัด > ชุดที่ 8-9; พ.ศ. 2543-2549

| 0 | 1 | 2 |
| --- | --- | --- |
| ลำดับ | ชุดที่ 8 พ.ศ. 2543 | ชุดที่ 9 พ.ศ. 2549 |
| 1 | ศิลป์ชัย เชษฐศิลป์ | ไพโรจน์ ทุ่งทอง |
รายนามสมาชิกวุฒิสภาจังหวัด > ชุดที่ 10-11; พ.ศ. 2551-2557

| 0 | 1 | 2 |
| --- | --- | --- |
| ลำดับ | ชุดที่ 10 พ.ศ. 2551 | ชุดที่ 11 พ.ศ. 2557 |
| 1 | สิงห์ชัย ทุ่งทอง | ไพโรจน์ ทุ่งทอง |
วัดแจ้ง (จังหวัดสุราษฎร์ธานี)

สำหรับวัดแจ้งแห่งอื่น ดูที่ วัดแจ้ง
| วัดแจ้ง |
| --- | --- |

ที่ตั้ง: ตำบลอ่างทอง อำเภอเกาะสมุย จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระครูอรุณกิจโกศล (จำรัส เขมธมฺโม)
 สถานีย่อยพระพุทธศาสนา
วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่างทอง อำเภอเกาะสมุย จังหวัดสุราษฎร์ธานี
วัดแจ้งตั้งวัดเมื่อ พ.ศ. 2418 โดยมีพระอาจารย์คล้ำเป็นผู้นำ ซึ่งมีนางจุ้ย นางเคย เป็นผู้อุปถัมภ์ เดิมสถานที่เป็นที่โล่งแจ้ง จึงให้ชื่อว่า "วัดแจ้ง" ในสมัยพระครูอรุณกิจโกศล (พริ้ง โกสโล) มีการซื้อที่ดินให้วัด 2 แปลง สร้างศาลาการเปรียญ วิหาร กุฏิ หอฉัน เมรุ ศาลายาว ห้องสมุด ปลูกพระศรีมหาโพธิ และซ่อมอุโบสถ 2 ครั้ง สร้างซุ้มประตู กำแพงวัด หอระฆัง ต่อมาในสมัยพระครูอรุณกิจโกศล (จำรัส เขมธมฺโม) ได้สร้างอุโบสถหลังใหม่ในที่เดิม วัดแจ้งได้รับการยกย่องเป็นวัดตัวอย่างในปี พ.ศ. 2516 วัดได้รับพระราชทานวิสุงคามสีมาเมื่อ พ.ศ. 2448 ในสมัยพระอาจารย์มีเป็นเจ้าอาวาส
เสนาสนะที่สำคัญ ได้แก่ ศาลาการเปรียญ อุโบสถ ศาลาเอนกประสงค์ มณฑปประดิษฐานรูปเหมือนหลวงพ่อพริ้ง หลวงพ่อพร้อม พระเกจิอาจารย์ชื่อดังของเกาะสมุย
รายนามเจ้าอาวาส

พระอาจารย์คล้ำ (พ.ศ. 2418–2439)
พระอาจารย์มี (พ.ศ. 2439–2451)
พระอาจารย์ทับ (พ.ศ. 2451– 2454)
พระอาจารย์เกื้อ (พ.ศ. 2464–2469)
พระครูอรุณกิจโกศล (พริ้ง โกสโล) (พ.ศ. 2470–2519)
พระครูอรุณกิจโกศล (จำรัส เขมธมฺโม) (พ.ศ. 2519–ปัจจุบัน)
หลวงปู่ทิม

หลวงปู่ทิม  สามารถหมายถึง
พระครูภาวนาภิรัต (ทิม อิสริโก)  เจ้าอาวาสวัดละหารไร่
พระครูวิสัยโสภณ (ทิม ธมมฺธโร)  เจ้าอาวาสวัดช้างให้
พระครูสังวรสมณกิจ (ทิม อตฺตสนฺโต)  เจ้าอาวาสวัดพระขาว
สรุปเหรียญโอลิมปิกฤดูร้อน 2024

แผนที่โลกแสดงการได้รับเหรียญของแต่ละประเทศระหว่างโอลิมปิกฤดูร้อน 2024

สัญลักษณ์:

       หมายถึงประเทศที่ได้รับเหรียญทองอย่างน้อยหนึ่งเหรียญ

       หมายถึงประเทศที่ได้รับรางวัลเหรียญเงินอย่างน้อยหนึ่งเหรียญแต่ไม่ได้รับเหรียญทอง

       หมายถึงประเทศที่ได้รับรางวัลเหรียญทองแดงอย่างน้อยหนึ่งเหรียญแต่ไม่ได้รับเหรียญทองหรือเหรียญเงิน

       หมายถึงประเทศที่ไม่ได้รับเหรียญใดๆ

       หมายถึงประเทศที่ไม่ได้เข้าร่วมการแข่งขันกีฬาโอลิมปิกฤดูร้อน 2024
โอลิมปิกฤดูร้อน 2024 หรือเรียกอย่างเป็นทางการว่า กีฬาโอลิมปิกครั้งที่ 33 เป็นการแข่งขันกีฬาระดับนานาชาติ จัดขึ้นที่ปารีส ประเทศฝรั่งเศส ระหว่างวันที่ 26 กรกฎาคม ถึง 11 สิงหาคม ค.ศ. 2024
เหรียญรางวัล

ดูเพิ่ม: เหรียญรางวัลโอลิมปิก
โตนี แอสต็องเกต ประธานคณะกรรมการจัดการแข่งขัน เปิดเผยเหรียญรางวัลโอลิมปิกและพาราลิมปิก ในเดือนกุมภาพันธ์ ค.ศ. 2024 ซึ่งด้านหน้าเหรียญรูปทรงหกเหลี่ยมฝังด้วยเศษเหล็กที่นำมาจากการก่อสร้างหอไอเฟลดั้งเดิม โดยมีตราสัญลักษณ์การแข่งขันสลักอยู่ เหรียญรางวัลประมาณ 5,084 เหรียญจะถูกผลิตโดยโรงกษาปณ์รัฐบาลฝรั่งเศส และได้รับการออกแบบโดยโชแม ซึ่งเป็นบริษัทเครื่องประดับหรูหราที่ตั้งอยู่ในปารีส
ด้านหลังของเหรียญมีภาพของเทพไนกีซึ่งเป็นเทพีแห่งชัยชนะของกรีก อยู่ภายในสนามกีฬาพานาธิเนอิกซึ่งเคยถูกใช้ในการเป็นเจ้าภาพการแข่งขันกีฬาโอลิมปิกสมัยใหม่ครั้งแรกในปี 1896 วิหารพาร์เธนอนและหอไอเฟลในพื้นหลังทั้งสองด้านของเหรียญอีกด้วย เหรียญแต่ละเหรียญมีน้ำหนัก 455–529 g (16–19 oz) มีเส้นผ่านศูนย์กลาง 85 mm (3.3 in) และหนา 9.2 mm (0.36 in) เหรียญทองทำด้วยเงินร้อยละ 98.8 และทองคำร้อยละ 1.13 ในขณะที่เหรียญทองแดงประกอบด้วยทองแดง สังกะสี และดีบุก
ดูเพิ่ม

สรุปเหรียญรางวัลโอลิมปิกตลอดกาล
แหล่งข้อมูลอื่น

"ปารีส 2024". Olympics.com. คณะกรรมการโอลิมปิกสากล. (ในภาษาอังกฤษ)
"2024 Summer Olympics". Olympedia.com. สืบค้นเมื่อ 17 July 2024.
| ด ค กสรุปเหรียญโอลิมปิก |
| --- | --- |
 เหรียญรางวัลโอลิมปิก  สรุปเหรียญโอลิมปิกตลอดกาล  เหรียญปีแยร์ เดอ กูแบร์แต็ง  กีฬาโอลิมปิกซ้อน (1906) 
โอลิมปิกฤดูร้อน:  1896  1900  1904  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  2028  2032 
โอลิมปิกฤดูหนาว:  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1994  1998  2002  2006  2010  2014  2018  2022  2026  2030 
 รายชื่อผู้ที่ได้รับเหรียญรางวัลโอลิมปิก  รายชื่อผู้ที่ถูกริบเหรียญรางวัลโอลิมปิก  รายชื่อเหรียญรางวัลโอลิมปิกแบ่งตามประเทศเจ้าภาพ  รายชื่อประเทศที่ได้รับเหรียญรางวัลมากที่สุดในกีฬาโอลิมปิก  รายชื่อเหรียญรางวัลเสมอกันในโอลิมปิก
สมาชิกวุฒิสภาจังหวัดเชียงใหม่

จังหวัดเชียงใหม่ มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 5 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์

หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดเชียงใหม่มีจำนวนสมาชิกวุฒิสภาในการเลือกตั้งครั้งแรก จำนวน 5 คน คือ อาคม ตุลาดิลก พลตำรวจตรี สนาม คงเมือง พลตรี อินทรัตน์ ยอดบางเตย ถาวร เกียรติไชยากร และ พลตำรวจเอก สวัสดิ์ อมรวิวัฒน์
สมาชิกวุฒิสภาสตรีคนแรกของจังหวัดเชียงใหม่ คือ นางบุษบา ยอดบางเตย (จากการเลือกตั้งใน พ.ศ. 2549)
ตระกูลการเมืองที่ได้รับเลือกตั้งมากที่สุด คือ
ยอดบางเตย (2 คน) ได้แก่ พลตรี อินทรัตน์ ยอดบางเตย และ นางบุษบา ยอดบางเตย
รายนามสมาชิกวุฒิสภาจังหวัด > ชุดที่ 8-9; พ.ศ. 2543-2549

| 0 | 1 | 2 |
| --- | --- | --- |
| ลำดับ | ชุดที่ 8 พ.ศ. 2543 | ชุดที่ 9 พ.ศ. 2549 |
| 1 | อาคม ตุลาดิลก | ไกร ดาบธรรม |
| 2 | พลตำรวจตรี สนาม คงเมือง | ประพันธ์ บูรณุปกรณ์ |
| 3 | พลตรี อินทรัตน์ ยอดบางเตย | บุษบา ยอดบางเตย |
| 4 | ถาวร เกียรติไชยากร | อุดม สุวิทย์ศักดานนท์ |
| 5 | พลตำรวจเอก สวัสดิ์ อมรวิวัฒน์ | อำนวย ยศสุข |
รายนามสมาชิกวุฒิสภาจังหวัด > ชุดที่ 10-11; พ.ศ. 2551-2557

| 0 | 1 | 2 |
| --- | --- | --- |
| ลำดับ | ชุดที่ 10 พ.ศ. 2551 | ชุดที่ 11 พ.ศ. 2557 |
| 1 | ชูชัย เลิศพงศ์อดิศร | อดิศร กำเนิดศิริ |
รูปภาพ

พลตรีอินทรัตน์ ยอดบางเตย
พลตำรวจเอก สวัสดิ์ อมรวิวัฒน์
สีส้ม

บทความนี้เกี่ยวกับสี สำหรับความหมายอื่น ดูที่ ส้ม (แก้ความกำกวม)
| สีส้ม |
| --- | --- |
 

Spectral coordinates
ความยาวคลื่น: 590–620 nm
Frequency: 505–480 THz
     Colour coordinates
Hex triplet: #FF7F00
ระบบสี RGBB (r, g, b): (255, 127, 0)
HSV (h, s, v): (30°, 100%, 100%)
CIELChuv (h, s, v): (67, 123, 30°)
Source: HTML Colour Chart @30
B: อยู่ในช่วง [0–255] (ไบต์) 
สีส้ม เป็นหนึ่งในกลุ่มสีโทนร้อน แสงสีส้มที่มองเห็นได้มีความยาวคลื่นราว 590 นาโนเมตร
สีเพลิง เป็น รูปลักษณ์ของสีออกคล้ายสีแสด ซึ่งมีความเข้มกว่าสีส้ม
สัญลักษณ์

ใช้แทนลักษณะความกล้าหาญ
เป็นสัญลักษณ์ของบาปตะกละ
เป็นสัญลักษณ์แทนวันพฤหัสบดี
เป็นสัญลักษณ์แทนดาวพฤหัส
เป็นสีประจำพระองค์ของสมเด็จเจ้าฟ้าฯ กรมพระศรีสวางควัฒน วรขัตติยราชนารี, สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
สีส้ม เป็นสีประจำราชวงศ์ออเรนจ์และเป็นสีประจำชาติของประเทศเนเธอร์แลนด์
สีส้ม เป็นสีประจำทีมฟุตบอลทีมชาติเนเธอร์แลนด์ และทีมนครราชสีมาเอฟซี
สีส้ม เป็นสีประจำของ ชินฮวา วงบอยแบนด์เกาหลี
สีส้ม เป็นสีประจำของ องค์การกระจายเสียงและแพร่ภาพสาธารณะแห่งประเทศไทย และ สถานีโทรทัศน์ไทยพีบีเอส
สีส้ม เป็นสีประจำของสถานีโทรทัศน์ทีเอ็นเอ็น 24
สีส้ม เป็นสีประจำของธนาคารอาคารสงเคราะห์
สีส้ม เป็นสีประจำของธนาคารธนชาต
สีส้ม เป็นสีประจำของการบินไทยสมายล์
สีส้ม เป็นสีประจำพรรคอนาคตใหม่, พรรคก้าวไกล และพรรคประชาชน
สีประจำสถาบันการศึกษา

เป็นสีประจำคณะวิทยาศาสตร์การกีฬา จุฬาลงกรณ์มหาวิทยาลัย
เป็นสีประจำคณะเศรษฐศาสตร์ มหาวิทยาลัยเกษตรศาสตร์
สีส้มอิฐ เป็นสีประจำคณะสถาปัตยกรรมศาสตร์และการผังเมือง มหาวิทยาลัยธรรมศาสตร์
สีเสน เป็นสีประจำคณะมัณฑนศิลป์ มหาวิทยาลัยศิลปากร
สีแสด เป็นสีประจำคณะมนุษยศาสตร์ มหาวิทยาลัยรามคำแหง
สีแสดคู่กับสีเทา เป็นสีประจำมหาวิทยาลัยนเรศวร
สีแสด เป็นสีประจำสถาบันเทคโนโลยีพระจอมเกล้าเจ้าคุณทหารลาดกระบัง
สีแสด เป็นสีประจำมหาวิทยาลัยเทคโนโลยีราชมงคลอีสาน
สีแสดคู่กับสีเหลือง เป็นสีประจำมหาวิทยาลัยเทคโนโลยีพระจอมเกล้าธนบุรี
สีแสดคู่กับสีทอง เป็นสีประจำมหาวิทยาลัยเทคโนโลยีสุรนารี
สีแสด เป็นสีประจำคณะศิลปศาสตร์ มหาวิทยาลัยธรรมศาสตร์
สีแสด เป็นสีประจำคณะสถิติประยุกต์ สถาบันบัณฑิตพัฒนบริหารศาสตร์ และคณะครุศาสตร์ จุฬาลงกรณ์มหาวิทยาลัย
สีแสด เป็นสีประจำคณะศึกษาศาสตร์ มหาวิทยาลัยขอนแก่น
สีแสด เป็นสีประจำคณะศึกษาศาสตร์ มหาวิทยาลัยมหาสารคาม
สีแสด เป็นสีประจำคณะศึกษาศาสตร์ มหาวิทยาลัยสงขลานครินทร์
สีแสด เป็นสีประจำคณะรัฐศาสตร์ มหาวิทยาลัยอุบลราชธานี
สีแสด เป็นสีประจำคณะศิลปศาสตร์ มหาวิทยาลัยเทคโนโลยีราชมงคลตะวันออก วิทยาเขตจักรพงษภูวนารถ
สีส้มอมชมพู เป็นสีประจำคณะสาธารณสุขศาสตร์ มหาวิทยาลัยมหิดล
สีแสด เป็นสีประจำโรงเรียนมัธยมสาธิตมหาวิทยาลัยนเรศวร
สีส้มคู่กับสีฟ้า เป็นสีประจำโรงเรียนชลราษฎรอำรุง
สีแสดคู่กับสีดำ เป็นสีประจำโรงเรียนราชวินิตบางแก้ว โรงเรียนโกวิทธำรง โรงเรียนแก่นนครวิทยาลัย
สีแสดคู่กับสีเขียว เป็นสีประจำโรงเรียนร้อยเอ็ดวิทยาลัย
สีแสดคู่กับสีน้ำเงิน เป็นสีประจำโรงเรียนจุฬาภรณราชวิทยาลัย
สีแสดคู่กับสีเทา เป็นสีประจำโรงเรียนสาธิตมหาวิทยาลัยขอนแก่น
สีแสดคู่กับสีขาว เป็นสีประจำโรงเรียนราชสีมาวิทยาลัย
สีแสดคู่กับสีขาว เป็นสีประจำโรงเรียนสนมวิทยาคาร
สีแสดคู่กับสีฟ้า เป็นสีประจำโรงเรียนหนองจอกพิทยานุสสรณ์มัธยม
สีส้มเอพริคอต เป็นสีประจำคณะพยาบาลศาสตร์ มหาวิทยาลัยสงขลานครินทร์
สีโอลด์โรส เป็นสีประจำคณะสัตวศาสตร์และเทคโนโลยี มหาวิทยาลัยแม่โจ้
สบู่

ชุดสบู่ของโรงแรม
โครงสร้างของโซเดียมสเตียเรตหรือสบู่
ในทางเคมี สบู่คือเกลือของกรดไขมัน สบู่ในบ้านเรือนใช้ชะล้าง อาบ และใช้ในการทำความสะอาดบ้าน โดยสบู่ทำหน้าที่เป็นสารลดแรงตึงผิว และน้ำมันอิมัลซิไฟเออร์เพื่อให้สบู่ไหลไปกับน้ำได้ ในอุตสาหกรรม สบู่ยังใช้กับการปั่นผ้า และเป็นส่วนประกอบสำคัญของสารหล่อลื่นบางชนิด
สบู่สำหรับการชะล้างได้มาจากน้ำมันพืชหรือสัตว์ และไขมันที่มีค่าเบสสูง เช่น โซดาไฟ หรือโพแทสเซียมไฮดรอกไซด์ในสารละลายในน้ำ ไขมันและน้ำมันเป็นส่วนประกอบของไตรกลีเซอไรด์ กล่าวคือ โมเลกุลของกรดไขมันสามโมเลกุลติดกับโมเลกุลของกลีเซอรอลหนึ่งโมเลกุล สารประกอบอัลคาไลน์ที่มักถูกเรียกว่า ไล (lye) ชักนำให้เกิดกระบวนการการเปลี่ยนเป็นสบู่ (saponification)
ในปฏิกิริยานี้ ไขมันไตรกลีเซอไรด์จะสลายด้วยน้ำ (hydrolyze) กลายเป็นกรดไขมันอิสระ และกรดไขมันอิสระจะรวมกับอัลคาไลจนเกิดเป็นสบู่หยาบ หรือส่วนผสมของเกลือสบู่ ไขมันหรืออัลคาไลที่เกินมา น้ำ และกลีเซอรอลอิสระ (กลีเซอรีน) ผลพลอยได้คือกลีเซอรีนสามารถคงอยู่ในรูปผลิตภัณฑ์สบู่ ทำหน้าที่เป็นสารที่ทำให้อ่อนโยน หรือถูกแยกออกเพื่อนำไปใช้ประโยชน์อย่างอื่น
โดยคำว่า "สบู่" ในภาษาไทย เพี้ยนมาจากคำว่า "sabão" ในภาษาโปรตุเกส ทั้งนี้เชื่อว่าสบู่เข้ามาในประเทศไทยในสมัยอยุธยา พร้อมกับชาวโปรตุเกสที่เข้ามาค้าขาย, รับราชการ และพำนักอยู่ในประเทศไทยในเวลานั้น
ศาสนาพุทธในประเทศฟิลิปปินส์

รูปเคารพอากูซัน ซึ่งเชื่อว่าน่าจะเป็นนางตารา เทพีตามคติวัชรยาน สัญลักษณ์แห่งการรู้แจ้งและความกล้าหาญ พบที่ปากแม่น้ำวาวา จังหวัดตีโมกอากูซัน
แท่นบูชาภายในวัดมานีลาบุดดา (Manila Buddha Temple) วัดแบบจีนในกรุงมะนิลา
ศาสนาพุทธในประเทศฟิลิปปินส์ เป็นศาสนากลุ่มเล็ก ๆ ในประเทศฟิลิปปินส์ ในอดีตเป็นศาสนาที่ส่งอิทธิพลต่อวัฒนธรรมในดินแดนของประเทศฟิลิปปินส์มาช้านาน ก่อนการมาถึงของศาสนาอิสลาม โดยส่งอิทธิพลด้านคำยืมของภาษาต่าง ๆ รวมทั้งการค้นพบหลักฐานทางโบราณคดีที่เกี่ยวเนื่องกับพุทธศาสนา ซึ่งโดยมากเป็นแบบวัชรยาน
ปัจจุบันพุทธศาสนิกชนส่วนใหญ่เป็นชาวฟิลิปปินส์เชื้อสายญี่ปุ่นและเชื้อสายจีน จากการสำรวจสำมะโนครัวประชากรเมื่อ พ.ศ. 2553 พบว่ามีพุทธศาสนิกชน 46,558 คน ส่วนหนึ่งก็เพราะบุคคลเชื้อสายจีนส่วนใหญ่ร้อยละ 83 เข้ารีตศาสนาคริสต์เช่นคนส่วนใหญ่ในฟิลิปปินส์
ประวัติ

ประเทศฟิลิปปินส์มีการรับศาสนาพุทธเมื่อไรไม่เป็นที่ปรากฏ แต่คาดว่าคงรับอิทธิพลจากอาณาจักรศรีวิชัยบนเกาะสุมาตราและอาณาจักรมัชปาหิตบนเกาะชวา ต่อมาทั้งสองรัฐนั้นได้เปลี่ยนนิกายจากเถรวาทเป็นวัชรยานเมื่อคริสต์ศตวรรษที่ 7 จากการขุดค้นทางโบราณคดี พบประติมากรรมรูปครุฑ รูปภาพของพระปัทมปาณีหรือพระอวโลกิเตศวร รวมทั้งพบภาพที่เชื่อว่าเป็นพระมัญชุศรีในถ้ำตาบนบนเกาะปาลาวัน
เจ้า หรู่โก้ว (趙汝适) ผู้ควบคุมการพาณิชยนาวีในมณฑลฝูเจี้ยน ได้เขียนหนังสือ "รายชื่อเผ่าอนารยชนต่าง ๆ" (諸番志) ได้บันทึกถึงดินแดนแห่งหนึ่งชื่อหมาอี่ (麻逸) ปัจจุบันคือเกาะมินโดโร ซึ่งเป็นรัฐอิสระก่อนตกเป็นเมืองขึ้นของสเปน โดยมีเนื้อหาว่า "รัฐหมาอี่ อยู่ทางตอนเหนือของเกาะบอร์เนียว มีชนพื้นเมืองอาศัยอยู่ในหมู่บ้านขนาดใหญ่ซึ่งตั้งอยู่สองฝั่งปากแม่น้ำและปกปิดร่างกายด้วยผ้าเฉพาะบริเวณสะโพก มีพุทธปฏิมาโลหะไม่ทราบที่มากระจัดกระจายอยู่ในป่ารกชัฏ"
ส่วนงานเขียนของโฮเซ รีซัล (Jose Rizal) และเฟอร์ดินานด์ บลูเมนทริตต์ (Ferdinand Blumentritt) ต่างออกมายอมรับแนวคิดที่ว่า "มีความเชื่อมโยงกับศาสนาพุทธ" เช่นบลูเมนทริตต์เสนอว่าหมาอี่คงอยู่ที่ไหนสักแห่งบนเกาะลูซอน และรีซัลอ้างอิงถึง "พระพุทธรูป" ที่เจ้า หรู่โก้วระบุในเอกสาร โดยรีซัลเขียนไว้ว่า "ความอ่อนโยนและใจกว้างของธรรมเนียมตากาล็อกที่ชาวสเปนคนแรกพบนั้น ผิดไปจากคนเผ่าเดียวกันที่อยู่ต่างถิ่นออกไปทั้ง ๆ ที่อยู่บนเกาะลูซอนเหมือนกัน คงเป็นผลจากการนับถือศาสนาพุทธ (เพราะพบพระพุทธรูปทำจากทองแดง)"
ประเทศฟิลิปปินส์ในปัจจุบันมีโรงเรียนสอนศาสนาพุทธอยู่หลายแห่ง มีศาสนสถานทั้งของนิกายมหายาน วัชรยาน และเถรวาท มีองค์กรเผยแผ่ศาสนา และศูนย์วิปัสสนาต่าง ๆ เป็นต้นว่าของกลุ่มสุขาวดี และสมาคมสร้างคุณค่า ทั้งยังมีการก่อตั้งสมาคมมหาโพธิของนิกายเซนเมื่อเดือนตุลาคม พ.ศ. 2541
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศาสนาพุทธในฟิลิปปินส์
Chinese Temple in Manila
Chinese Buddhist temples of the Philippines[ลิงก์เสีย]
Buddhism in Philippines เก็บถาวร 2007-08-20 ที่ เวย์แบ็กแมชชีน
วันซ์ ฮิวแมน (วิดีโอเกมส์)

2024 video game
| วันซ์ ฮิวแมน (วิดีโอเกมส์) |
| --- | --- |
ผู้พัฒนา: Starry Studio
ผู้จัดจำหน่าย: Starry Studio
เครื่องเล่น: แอนดรอยด์ ไอโอเอส ไมโครซอฟท์ วินโดวส์
วางจำหน่าย: วันที่ 9 กรกฎาคม ค.ศ. 2024
แนว: เกมเอาชีวิตรอด, โอเพนเวิลด์, เซอร์ไวเวิลเกม
รูปแบบ: วิดีโอเกมหลายผู้เล่น
วันซ์ ฮิวแมน เป็นเกมเอาชีวิตรอดเล่นฟรีในโลกโอเพนเวิลด์หลังวันสิ้นโลก ด้วยมุมมองบุคคลที่สาม และเล่นแบบหลายคนพัฒนาและเผยแพร่โดย Starry Studio ซึ่งเป็นบริษัทย่อยของ NetEase เกมนี้เปิดตัวเมื่อวันที่ 9 กรกฎาคม ค.ศ. 2024
เกมได้รับความนิยมมากเมื่อเปิดตัว มีผู้เล่นกว่า 230,000 คนที่เล่นพร้อมกันบนบริการเกม สตีม ทีมพัฒนาประสบปัญหาในการตอบสนองต่อความต้องการของผู้เล่น และผู้เล่นต้องรอคิวก่อนที่จะเข้าสู่เกมได้ เกมนี้ได้รับการวิจารณ์ที่หลากหลาย โดยมีคะแนน 73/100 จากเจ็ดรีวิวบนเว็บไซต์รวมคะแนนวิจารณ์ เมทาคริติก